ועדת הכספים, כנסת 20, פרוטוקול מספר 458, 2016-09-18 10:00

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בתקנות מיסוי מקרקעין (שבח ורכישה) (מס רכישה) (תיקון), התשע"ו-2016.

משה גפני: אני מבין שיש כאן 6 תקנות, כן?

<שלומית ארליך: ששה נושאים.

<ישי פרלמן: מדובר בתיקון תקנות מס רכישה, בתיקונים שונים בתקנות.

<ישי פרלמן: רוב התיקונים הם תיקונים שבאים להשוות את המצב בתקנות למצב שקיים בחוק מיסוי מקרקעין.

משה גפני: זו המגמה?

<ישי פרלמן: זו המגמה.

משה גפני: זאת אומרת, אם יש פטור ממס שבח, יהיה גם פטור ממס רכישה.

משה גפני: משווים.

<ישי פרלמן: לא במאה אחוז.

משה גפני: אפשר רק בדברים הטובים להשוות, לא בדברים הרעים.

משה גפני: זה לא שהולכים להשוות במאה אחוז.

משה גפני: לא הולכים להשוות בהכל.

<ישי פרלמן: לא בהכל.

<ישי פרלמן: בסעיף 1 לתקנות מיסוי מקרקעין (שבח ורכישה) (מס רכישה), התשל"ה-1974 (להלן – התקנות העיקריות), בהגדרה "נכה" – בפסקה (3), במקום "כמשמעותו בסעיף 59 לחוק הביטוח הלאומי (נוסח משולב), התשכ"ח-1968" יבוא "כמשמעותו בסעיף 103 לחוק הביטוח הלאומי (נוסח משולב) התשנ"ה-1995"; בפסקה (4), במקום "נכה על פי פרק ו'2 לחוק הביטוח הלאומי" יבוא "נכה על פי פרק ט' לחוק הביטוח הלאומי".

<ישי פרלמן: זה תיקון שהוא תיקון טכני.

<ישי פרלמן: השתנה שם החוק.

<ישי פרלמן: ההפניות יהיו לחוק ביטוח לאומי כנוסחו נכון להיום.

משה גפני: מה ההבדל?

<ישי פרלמן: ב-1995 היה נוסח חדש לחוק הביטוח הלאומי.

<ישי פרלמן: זה פשוט מפנה לסעיפים על פי הנוסח הישן.

<שלומית ארליך: בשנת 1995 היו כמה תיקונים לתקנות.

<שלומית ארליך: למה זה לא תוקן?

<שלומית ארליך: זה הושמט?

<שלומית ארליך: הסעיפים הם סעיפים זהים?

<ישי פרלמן: כן.

<ישי פרלמן: התייעצנו גם עם ביטוח לאומי.

<ישי פרלמן: זו בקשה שלהם.

משה גפני: לא משנים פה שום דבר?

<ישי פרלמן: לא.

<ישי פרלמן: 2.

<ישי פרלמן: בתקנה 6 לתקנות העיקריות – בכותרת השוליים, במקום "עירוניות לשיכון" יבוא "לשיכון, דיור והשכרה"; לפני "פרזות" – חברה ממשלתית" יבוא "החברה הממשלתית לדיור להשכרה"

<ישי פרלמן: 2013)".

<ישי פרלמן: אנחנו מוסיפים לחברות הממשלתיות שיש להן כבר הקלה במס רכישה את החברה הממשלתית לדיור והשכרה – "דירה להשכיר".

<שלומית ארליך: בסעיף היום יש הקלות לחברת "פרזות", לחברת "חלמיש".

<שלומית ארליך: אתם מבקשים להוסיף גם את זה.

<שלומית ארליך: לגבי יתר החברות שמופיעות בסעיף 6, שזה כבר קבוע היום, לא מפורטת החלטת הממשלה שמכוחה הוקמה החברה.

<שלומית ארליך: אין צורך, לדעתנו, להוסיף מכוח החלטת הממשלה מס' 770, צריך למחוק את כל הסיפא.

<שלומית ארליך: לחברה כמו שנמצאת בהחלטת ממשלה קוראים "דירה להשכיר – החברה הממשלתית לדיור להשכרה בע"מ".

<שלומית ארליך: אנחנו היינו מציעים שלפני "פרזות" יבוא "דירה להשכיר - החברה הממשלתית לדיור להשכרה בע"מ".

מיקי לוי: למה בע"מ?

אביגדור יצחקי: כל חברה ממשלתית היא בע"מ.

אביגדור יצחקי: אחת המטלות של "דירה להשכיר" – יש לה הרבה מאוד מטלות – היא להגדיל את ההיצע של דיור להשכרה לטווח ארוך.

אביגדור יצחקי: זה אומר שהיא לוקחת שטח, מתכננת אותו.

אביגדור יצחקי: היא כבר עשתה 6 פרויקטים כאלה.

אביגדור יצחקי: כרגע על המדוכה יש עוד 2 פרויקטים.

משה גפני: מה זאת אומרת "לוקחת"?

אביגדור יצחקי: מינהל מקרקעי ישראל מקצה לה קרקע.

משה גפני: מה התהליך?

משה גפני: הם מבקשים מהמינהל?

אביגדור יצחקי: הם מבקשים, אנחנו יוזמים.

אביגדור יצחקי: מוקצה להם קרקע בפטור ממכרז.

אביגדור יצחקי: הם מתכננים, עושים אותה שתהיה דיור להשכרה לטווח ארוך, ומנפיקים אותה ליזמים.

אביגדור יצחקי: יש לנו בחיפה, יש לנו ברעננה, בהרצליה, ברמת השרון, בירושלים.

אביגדור יצחקי: האחרון היה קרוב ל-300 דירות.

אביגדור יצחקי: הקבלן מתחייב להשכיר את הדירות האלו לחוזים של 5 פלוס 5, זאת אומרת, 5 שנים ועוד 5 שנים, כאשר 25% מהדירות מחויבות בהשכרה במחיר שהוא נמוך ב-20% ממחיר השוק.

אביגדור יצחקי: הדירות מוקצות לזכאים.

אביגדור יצחקי: הזכאים הם כמו במחיר למשתכן.

אביגדור יצחקי: במקומות האלה אנחנו נותנים קצת יותר עדיפות לבני המקום.

אביגדור יצחקי: בהרצליה, למשל, זה היה 85% בני המקום.

אביגדור יצחקי: אנשים יגורו תוך ימים ספורים בדירה יפהפייה על יד קניון שבעת הכוכבים ב-3500 שקל לחודש.

אביגדור יצחקי: יש להם חוזה ל-5 שנים, עם אופציה לעוד 5 שנים.

משה גפני: מי קודם בשכירות אם יש ציבור שמבקש?

אביגדור יצחקי: השכירות לאותם 25% מהדירות היא לזכאים שרשומים במחיר למשתכן.

אביגדור יצחקי: הקריטריון היחידי הוא חסרי דירה.

אביגדור יצחקי: השווינו את התנאים.

משה גפני: נניח שברמת השרון יש ציבור יותר גדול מאשר כמות הדירות, מה אתם עושים?

אביגדור יצחקי: מי שזוכה.

משה גפני: אתם עושים הגרלה?

<יאיר טל: לזכאים יש הגרלה.

אביגדור יצחקי: שיטה ידועה.

אביגדור יצחקי: בנוסף, בכל מתחם שאנחנו מכריזים אותו לתכנון בותמ"ל, על פי החוק אנחנו חייבים להקצות חלק מהדירות, לפעמים עד 30%, לטובת השכרה.

אביגדור יצחקי: יוצא שמסך כל הדירות שמוכרזות בותמ"ל, שזה לא עובר את ה-150 אלף דירות, כ-30 אלף דירות הן להשכרה.

אביגדור יצחקי: הסנונית הראשונה היא בראשון לציון.

אביגדור יצחקי: יש כבר מכרז באוויר על 200 יחידות בשכונת הרקפות שהולכות להשכרה בשיטה שבה ציינתי קודם.

אביגדור יצחקי: מה שמונח פה לפנינו זו תכנית נוספת ב"דירה להשכיר" - היא נקראת "השכר ומהר".

אביגדור יצחקי: מה זה אומר?

אביגדור יצחקי: המדינה נתנה סכומי כסף בהון העצמי של כ-200 מיליון שקל.

אביגדור יצחקי: התכנון לתת 400 מיליון שקל.

אביגדור יצחקי: את הכסף הזה ממנפים באמצעות הבנקים, באמצעות המוסדיים, וקונים מקבלן בניינים שלמים.

אביגדור יצחקי: את הבניינים האלה שקונים מנפיקים בשכירות ארוכת טווח למשך 20 שנה.

אביגדור יצחקי: במקרה הזה, המחירים הם יותר זולים כי לקבלן נוח למכור לגורם אחד שמשלם לו בצורה מסודרת, לא צריך לקחת משכנתאות.

אביגדור יצחקי: על ידי זה העסקה הרבה יותר רנטבילית ל"דירה להשכיר" וההנפקה ליזמים הרבה יותר זולה.

משה גפני: החברה היא הקונה, לכן אתם מבקשים את ההפחתה של מס רכישה.

אביגדור יצחקי: בדיוק, החברה היא הקונה.

אביגדור יצחקי: אחרי זה היא מוכרת את זה הלאה.

אביגדור יצחקי: אנחנו מבקשים שבשלב הקנייה, לא בשלב המכירה, נשלם רק חצי אחוז מס רכישה במקום 8%.

משה גפני: למה חצי אחוז?

אביגדור יצחקי: כי זה מקובל בכל המקומות.

משה גפני: אם אתה רואה בזה צורך לאומי - -

אביגדור יצחקי: גם בקרנות אביב נתנו חצי אחוז.

אביגדור יצחקי: גם במקומות אחרים נותנים הנחה לחצי אחוז.

משה גפני: למה?

אביגדור יצחקי: כדי שישלטו במכירה ובקנייה של הדירות שידווחו בצורה מסודרת.

משה גפני: אביגדור, זאת חברה ממשלתית.

אביגדור יצחקי: עם חצי אחוז נסתדר.

משה גפני: אין לי בעיה, אני בעד, אני תומך בזה.

משה גפני: אני שואל שאלה עקרונית.

משה גפני: ברגע שיש חברה ממשלתית, ואתה טוען בצדק שהמטרה היא מאוד חשובה, למה צריך להשאיר את החצי אחוז?

משה גפני: אם כדי לתת כסף לרשות המסים, זה בסדר.

אביגדור יצחקי: זה לא בשביל לתת כסף לרשות המסים.

משה גפני: אז מה הנושא?

אביגדור יצחקי: שנינו ותיקים, אנחנו יודעים שאם מתחילים לחלק פטורים - -

משה גפני: זאת חברה ממשלתית.

אביגדור יצחקי: קשה מאוד לעצור את השטף.

אביגדור יצחקי: חצי אחוז זה איזה שהוא מדד, אני חושב שצריך להשאיר את זה.

אביגדור יצחקי: הדירות מדווחות בשלב של הרכישה.

אביגדור יצחקי: גם ככה יש לנו בעיה עם הנתונים.

אביגדור יצחקי: אנחנו לא רוצים שהדברים האלה יברחו לנו.

אביגדור יצחקי: אנחנו רוצים שיהיה לנו דיווח מלא, שיהיו לנו כלים מלאים על כל מה שקשור לדירות.

אביגדור יצחקי: אני חושב שחצי אחוז זו הטבה מספקת לחלוטין במקרה הזה.

<מיכל סופר: במס רכישה אין פטור מלא.

<מיכל סופר: אין דבר כזה.

<מיכל סופר: אין חיה כזאת של פטור מלא ממס רכישה.

<מיכל סופר: המדינה כמדינה פטורה ממסים לא מכוח דיני המסים, היא פטורה מכוח דיני הפרשנות.

<מיכל סופר: כאשר חברה ממשלתית עוסקת בפעילות שהיא חשובה, ואנחנו הכרנו בחשיבות שלה, ההקלה הכי גדולה שניתן לתת זה להטיל חצי אחוז מס רכישה.

<מיכל סופר: אין פטור מלא.

<מיכל סופר: זה עלול לפתוח פתח להמון פרויקטים מאוד חשובים.

<מיכל סופר: אין פטור מלא ממס רכישה.

משה גפני: את זה הבנתי, רק השאלה למה.

<מיכל סופר: בחוק אין את הפטור המלא, יש חצי אחוז למטרות חשובות.

משה גפני: אז מה אם יש בחוק?

משה גפני: אנחנו משנים חוקים.

משה גפני: אם מדובר על גוף פרטי, אפילו נכים, המדינה רוצה לדעת ולכן היא מטילה חצי אחוז.

משה גפני: הממשלה יוזמת כאן את התהליך הזה, היא אומרת:

משה גפני: אני צריכה במקום פלוני לבנות דירות להשכרה, לכן אני קונה מקבלן דירות.

משה גפני: הממשלה עושה את זה בעצמה.

משה גפני: היא עושה את זה באמצעות חברה ממשלתית.

משה גפני: למה כאן צריך את החצי אחוז?

<מיכל סופר: אני חושבת שאביגדור הסביר את ההבדל בין החברה הממשלתית לממשלה עצמה.

משה גפני: זה בסדר שככה השיטה בחקיקה, שככה התהליך בכל המקומות, אבל אנחנו מפעם לפעם שואלים.

משה גפני: אולי מה שנכון עד היום לא נכון במקרה הנוכחי.

משה גפני: אם מתעקשים לתת חצי אחוז, אני לא אעמוד בדרכו של אף אחד.

אביגדור יצחקי: כרגע אנחנו ממתינים עם פרויקט סגור וגמור של 200 יחידות בחיפה.

<יאיר טל: 109 יחידות דיור.

<יאיר טל: אנחנו עומדים כרגע בפני עסקה, כמעט סגורה לחלוטין, לרכישת 109 יחידות דיור בחיפה.

<יאיר טל: מדובר בקבלן שמקדים ביצוע של שני בניינים בשנתיים.

<יאיר טל: אנחנו קונים הכל עכשיו.

<יאיר טל: הוא מוכן להפחית את המחיר.

<יאיר טל: מדובר בדירות שיוקדמו ויהפכו כולן לשכירות ארוכת טווח.

<יאיר טל: אנחנו ממתינים כרגע עם העסקה עד שיתוקנו התקנות ויחול מס רכישה מופחת.

<שלומית ארליך: יאיר, זאת העסקה הראשונה?

<שלומית ארליך: החברה הוקמה ב-2013.

<יאיר טל: כן, זאת העסקה הראשונה.

<יאיר טל: יצאנו בקול קורא.

משה גפני: הם ביקשו אז שנעביר את זה מהר כיוון שזה מיד מתבצע.

משה גפני: 2013 עד היום זה לא נורא.

אביגדור יצחקי: הבקשה היא מ-4 ביולי.

<שלומית ארליך: מה לגבי הנוסח?

<ישי פרלמן: אני חושב שהנוסח צריך להישאר כפי שהוא.

<נתי ביאליסטוק כהן: למה לא לכתוב את כל החברות הממשלתיות?

משה גפני: אנחנו לא יכולים.

משה גפני: ועדה שמפקחת על עבודת הממשלה איננה יכולה לתת פטור גורף כזה, צריך לבדוק כל דבר לגופו.

משה גפני: פה טוענים שיש הצדקה, זה גם מתקבל על הדעת.

משה גפני: במקום אחר אנחנו גובים מס רכישה.

משה גפני: אני אישרתי מס רכישה ענק של 8%.

משה גפני: לאנשים שפעמים רבים הם קשי יום נתנו מס רכישה גבוה.

משה גפני: אמרו אז שזה יביא להוזלה במחירי הדירות, מה שהתברר - -

אביגדור יצחקי: מי שאין לו דירה לא משלם מס רכישה.

משה גפני: ממיליון 690 הוא מתחיל לשלם מהשקל הראשון.

<ישי פרלמן: 3.

<ישי פרלמן: בתקנה 11 לתקנות העיקריות – בכותרת השוליים, אחרי "נכה" יבוא "עיוור"; בתקנת משנה (א), אחרי "לנכה" יבוא "לעיוור"; בתקנת משנה (ב), במקום "נכה כאמור בתקנת משנה (א)"

<ישי פרלמן: תקנה 11 נותנת הקלה במס רכישה לנכה.

<ישי פרלמן: עיוורים יכולים להגיע לרף נכים, יש להם נכות כמו שקבוע בהגדרת נכה.

<ישי פרלמן: יש מקרים בפקודת מס הכנסה שההטבה ניתנת לעיוור אפילו אם הוא לא מוגדר כנכה.

<ישי פרלמן: אנחנו רוצים להשוות את המצב למצב של הפקודה ככה שגם עיוור שלא מגיע לנכות של 90% יקבל את ההטבה במס רכישה.

משה גפני: בכמה אחוזים?

<ישי פרלמן: מדובר בנכות לצמיתות של 100% או נכות של 90% לפחות בכמה איברים.

<ישי פרלמן: זאת ההגדרה בפקודה.

משה גפני: עכשיו אתם מוסיפים עיוור.

<נתי ביאליסטוק כהן: למי שמקבל תעודת עיוור יש לפחות 90% נכות רפואית מול הביטוח הלאומי.

<נתי ביאליסטוק כהן: ההגדרות הן אותן הגדרות.

משה גפני: אני מברך על כך, זה מחויב המציאות.

משה גפני: לנכה יש פטור מדירה ראשונה עד מיליון 690.

משה גפני: עכשיו זה יחול גם על עיוור.

משה גפני: אם הוא קנה דירה במיליון 700, הוא ישלם 8% מס רכישה מהשקל הראשון.

<יניב כהן: נכה מקבל את ההקלה בדירה שבה הוא מתגורר, גם אם זאת הדירה היחידה שלו או דירה נוספת שלו.

<יניב כהן: אם זאת דירה נוספת, הוא משלם חצי אחוז על כל הסכום.

<יניב כהן: זה במקום 8% או 10%, מה שעבר לפני שנה.

<יניב כהן: אם זאת דירה יחידה שלו, זה נתון לבחירתו לאיזה מסלול ללכת.

<יניב כהן: אם זאת דירה יחידה עד מיליון 600, הוא ילך למסלול הרגיל, הוא לא ישלם בכלל.

<יניב כהן: אין שום סיבה לנצל הקלה אם הוא ממילא לא משלם מס.

משה גפני: מה אם הוא משלם מיליון 900?

<יניב כהן: יש נקודת איזון סביב מיליון 850.

משה גפני: הוא קנה דירה במיליון 900.

<יניב כהן: יהיה עדיף לו לנצל את ההקלה של נכה, כי זה פחות מהמסלול הרגיל.

משה גפני: נקודת איזון זו מילה יפה בעברית, אבל מדובר בדירת נכה יחידה שהוא קנה במיליון 900.

משה גפני: הדירה שהוא מצא היא דירה ששוויה מיליון 900.

משה גפני: זו לא דירה של אדם עשיר.

משה גפני: למה שלא ישלם את מה שהוא חייב לשלם ממיליון 690 עד מיליון 900, למה הוא צריך לשלם מהשקל הראשון?

משה גפני: אין היגיון במה שקורה עד לרגע זה.

<יניב כהן: הוא משלם פחות בכל מקרה.

משה גפני: אנחנו לא בדיון פילוסופי.

משה גפני: מדינת ישראל היא מדינה נחמדה, אנחנו יודעים, היא דואגת לנכים.

משה גפני: עד מיליון 690 יש לו פטור כי הוא נכה.

משה גפני: אם הוא קונה דירה עד סכום מסוים, הוא פטור.

משה גפני: מדינת ישראל קבעה את זה בחקיקה, לא בתקנות.

משה גפני: הפטור הוא בחקיקה.

משה גפני: למה שהוא לא ישלם את מה שהוא מחויב ממיליון 690 כשהוא קונה במיליון 900, למה פתאום מחזירים אותו לשלם מהשקל הראשון?

משה גפני: מדובר על דירת יחיד לנכה.

<נתי ביאליסטוק כהן: ככה היה ההסדר בעבר.

<יניב כהן: זה לא היה ההסדר בעבר.

<יניב כהן: כל האוכלוסייה הייתה משלמת מהשקל הראשון.

משה גפני: רק לא 8%.

משה גפני: פעם מס רכישה לא היה מס שדיברו עליו.

<יניב כהן: כל הדיון הזה רלוונטי בדירה יחידה, לא בדירה נוספת.

משה גפני: מס רכישה הפך להיות נושא בקדנציה הקודמת.

<יניב כהן: המנגנון של החישוב נבחן בבית משפט עליון ואושר.

משה גפני: לא רלוונטי מבחינתי.

<יניב כהן: בדירה נוספת זאת תמיד הקלה משמעותית, כי הוא משלם חצי אחוז במקום 8%.

<יניב כהן: בדירה יחידה עדיין יש לו הקלה.

<שלומית ארליך: ההקלה הזאת ניתנת עד פעמיים.

<שלומית ארליך: אם הוא קונה דירה במיליון 900, הוא משתמש בהקלה בסכומים שהם בפער מאוד נמוך.

<יניב כהן: מה שחבר הכנסת גפני מבקש זה שעד מיליון 600 זה יהיה 0, כאשר על היתרה זה יהיה חצי אחוז.

<יניב כהן: גם אז הוא ינצל את ההקלה.

<שלומית ארליך: אז הוא ישלם פחות, זה לא יהיה מהשקל הראשון.

<שלומית ארליך: יש הבדל אם אתה נותן לו 0.5% על 300 אלף שקלים - -

<ישי פרלמן: אנחנו רוצים לתמרץ אנשים שקונים דירות - -

משה גפני: למה אתם לא יכולים להסכים למה שאני אומר, הרי זה הדבר ההגיוני?

<יניב כהן: כשזה לא מוגבל בתקרה - -

משה גפני: תגבילו את זה בתקרה.

<יניב כהן: ההטבה הזאת לא מוגבלת בתקרה.

<יניב כהן: גם מי שקונה דירה ב-4 מיליון, 5 מיליון - -

משה גפני: בואו נגביל את זה בתקרה.

<יניב כהן: אפשר לחשוב על חלופה כך שהוא יקבל את זה עד למיליון 600, אבל בשביל זה אנחנו צריכים לעשות בדיקה אצלנו.

משה גפני: שלחתי מכתב למשה אשר.

<יניב כהן: ראיתי את המכתב הזה, הוא הגיע לטיפולי.

משה גפני: כשהוא אמר לי את הנתונים האלה, אני די השתוממתי, לא שמתי לב אליהם.

משה גפני: כולנו רוצים לעזור לנכים, במיוחד בדירה הראשונה.

משה גפני: החלטנו שנותנים להם פטור עד מיליון 690.

משה גפני: אם אותו נכה קונה דירה יותר יקרה במידה מסוימת - - אני חושב שצריך שתהיה הגבלה, לא לתת עד אין סוף.

משה גפני: אם הוא קונה ב-200 אלף שקל יותר, ב-300 אלף שקל יותר, צריך לתת לו את ההנחה, את הפטור עד הסכום שעליו מדובר.

משה גפני: אם אתם רוצים להגביל את התקרה, תגבילו.

אביגדור יצחקי: נוצר פה מצב שנכה יתחיל לעשות חשבון מה כדאי לו.

אביגדור יצחקי: מה שאתה אומר זה שהוא ישלם החל ממיליון 690.

אביגדור יצחקי: אז ברור שכל נכה ילך על המסלול שאומר שהוא פטור עד סכום של מיליון 690.

<יניב כהן: הוא לא מחשב.

אביגדור יצחקי: אז הוא לא צריך לחשב מה נקודת האיזון, למה, כמה.

<יניב כהן: ההנחיות למשרדים מרגע שהוא קונה דירה יחידה, נניח עד מיליון 700, הן לא לגרום לו לבזבז את זה, אלא להגיד לו ללכת למסלול הרגיל כדי שישלם פחות.

<יניב כהן: לגבי ההצעה עם התקרה, אנחנו נחזור - -

משה גפני: צריך שתהיה תקרה, זה לא שעד אין סוף הוא יקבל את זה.

<שלומית ארליך: אנחנו מציעים שבפסקה (3) יישארו המילים "נכה או עיוור כאמור בתקנת משנה (א)", כדי לא ליצור הסדר שלילי לא ברור.

<ישי פרלמן: בסדר.

<ישי פרלמן: 4.

<ישי פרלמן: בתקנה 16(ב)(3) לתקנות העיקריות, במקום "5%" יבוא "השיעור הקבוע בתקנה 2(1)".

<ישי פרלמן: תקנה 16 מתייחסת למשק חקלאי.

<ישי פרלמן: המבנה של התקנה אומר שמי שקונה זכות במקרקעין לשם עיסוק במשק חקלאי ולא לדירת מגורים, עד התקרה יהיה לו מס רכישה מופחת, מעבר לתקרה יהיה לו מס רכישה רגיל.

משה גפני: אתם רוצים שאני אתחיל עכשיו עם החקלאים בכך שאני אאשר דבר כזה?

משה גפני: תורידו את זה, תעשה לי טובה.

משה גפני: אני לא הולך נגד החקלאים.

משה גפני: את החקלאים אתם מכניסים דרך אגב?

משה גפני: החקלאים במצב קשה.

משה גפני: אני לא מסכים, זו ממש הרעה.

<מיכל סופר: זה תיקון טכני.

משה גפני: זה טכני?

משה גפני: הוא יצטרך לשלם יותר.

משה גפני: המשקים החקלאיים נמצאים במצב לא מזהיר.

משה גפני: יש בחוק ההסדרים חוק שפוגע בהם מאוד.

משה גפני: אני לא מציע שכשאנחנו עושים דברים טובים, ואני מקווה לקבל תשובה חיובית על מה שביקשתי, נכניס גם דברים רעים.

<ישי פרלמן: יש רציונל לסעיף.

משה גפני: רציונל כן, רק הוא יצטרך לשלם יותר.

<ישי פרלמן: זה הרציונל של הסעיף.

<ישי פרלמן: יש הקלה עד גובה מסוים, מעל סכום מסוים יש את המס הרגיל.

<ישי פרלמן: עשו טעות, לא קבעו את המס הרגיל, קבעו 5% במקום 6%.

<ישי פרלמן: אנחנו רוצים לתקן את זה.

<ישי פרלמן: זה מסדיר, זה עובד עם כל הרציונל של שאר החוק, זה הגיוני.

משה גפני: אני לא רוצה.

משה גפני: כשיגיע הנושא הזה בחוק ההסדרים, ננסה לדבר על העניין הזה בתוך מכלול שלם, לא שוועדת הכספים מחליטה סתם להחמיר בנושא הזה של משק חקלאי.

<ישי פרלמן: 5.

<ישי פרלמן: בתקנה 16א(א) לתקנות העיקריות, המילים "ב-16 באפריל, ב-16 ביולי וב-16 באוקטובר" – יימחקו.

<ישי פרלמן: פעם היו מודדים 4 פעמים בשנה, היום מודדים פעם בשנה ברוב דברי החקיקה.

<ישי פרלמן: אנחנו רוצים שזה יהפוך כמו שאר המקרים, שזה יהיה פעם בשנה, לא 4 פעמים.

<פנחס מיכאלי: הרציונל של הסעיף פה הוא ביטול מס הרכישה על דירה יחידה.

<פנחס מיכאלי: ההצעה נותנת הטבה לרוכשים שרוכשים דירה יחידה, הכל בהתאם לעלויות המדד.

<פנחס מיכאלי: נכון שבשנים האחרונות המדד לא עלה, אבל אנחנו לא יודעים מה יהיה בשנה הבאה.

<פנחס מיכאלי: המחוקק רצה שיהיה את הפטור לרוכשים כשהמדד עולה בצורה גבוהה.

<פנחס מיכאלי: מה שקורה בינואר לא נכון למה שקורה באוקטובר.

<פנחס מיכאלי: ההצעה שלנו היא לקבוע שכל עוד המדד לא עולה ב-2% בשנה, יחול הרציונל שמבקשים להחיל כרגע.

<פנחס מיכאלי: במידה והוא עובר את ה-2%, יישאר הרציונל, לא צריך את התיקון הנוסף של התקנות.

<ישי פרלמן: אפשר להבין שמדובר במדד של מס רכישה לדירה יחידה - -

אביגדור יצחקי: העדכון מצריך אישור של ועדת כספים?

<מיכל סופר: לא.

אביגדור יצחקי: זאת בדיוק פעולה של 10 שניות.

אביגדור יצחקי: מה הם חסכו פה בדיוק?

משה גפני: הם רוצים פעם בשנה.

<ישי פרלמן: בחוק מיסוי מקרקעין העדכון הוא פעם בשנה.

אביגדור יצחקי: מה החיסכון?

<מיכל סופר: כל עדכון מדד כזה כרוך בהוצאה של הוראת הביצוע ועדכון המערכות.

<מיכל סופר: זה יוצר לנו א-סימטריה מול כל התקרות שקבועות בפטורים ממס שבח לדירות מגורים.

<מיכל סופר: זה יוצר מנגנוני עדכון שונים - פעם למס שבח כזה, פעם למס רכישה כזה.

<מיכל סופר: אנחנו רוצים שזה יהיה אחת לשנה.

<מיכל סופר: אנחנו מעדכנים את כל המדדים הרלוונטיים.

<שלומית ארליך: כל כמה זמן מתעדכנים מס רכישה ומס שבח בחוק, אחת לשנה?

<מיכל סופר: מס שבח אחת לשנה.

<מיכל סופר: זה היה בעבר אחת לרבעון, זה תוקן אחת לשנה.

<מיכל סופר: מס רכישה נשאר אחת לרבעון.

<ישי פרלמן: גם מס רכישה זה אחת לשנה, רק משק חקלאי זה 4 פעמים בשנה.

משה גפני: מה לגבי העניין שהצעתי לגבי הנכים?

<יניב כהן: דיברתי עכשיו עם משה.

<יניב כהן: בגדול הכיוון הוא חיובי, אבל אנחנו רוצים לעשות איזו שהיא בדיקה בנתונים.

משה גפני: לעכב עכשיו את התקנות בגלל זה?

<יניב כהן: ממילא אנחנו צריכים לקבוע דוח מקוון, אז נגיע עם הנתונים האלה.

משה גפני: אני מבקש עכשיו תשובה.

משה גפני: אני מבקש להוסיף את זה.

משה גפני: אם אתם רוצים, תקבעו תקרה.

משה גפני: אם אתם מסכימים לזה, אני מבקש לאשר את זה היום.

משה גפני: אם אתם רוצים לקבוע תקרה, אני בעד לקבוע תקרה.

משה גפני: אם אתם רוצים להביא דוח מקוון, תביאו דוח מקוון.

משה גפני: אישרתי לכם כבר 600 פעם דוח מקוון.

משה גפני: כל הזמן אני מקבל על זה ביקורת.

משה גפני: לא צריך להתנות לי את זה בזה.

<יניב כהן: אני אבחן את זה שוב עם משה.

<נתי ביאליסטוק כהן: אתם מדברים על נכים שהוגדרו כ-100% ו-90%.

מיקי לוי: כמה יש?

מיקי לוי: זה כסף קטן.

מיקי לוי: לא הכל פיסקלי.

משה גפני: מה לגבי הנושא של הרבעון?

<פנחס מיכאלי: מדובר על המשק החקלאי שמבקשים לעדכן.

משה גפני: אתם מסכימים?

<ישי פרלמן: לא, זה מנגנון שהוא שונה מכל מנגנון אחר בחקיקה.

משה גפני: מתי מס שבח תוקן לפעם בשנה?

<מיכל סופר: ב-1996.

מיקי לוי: למה אתם רוצים להכפיל את הסכום, גם ככה החקלאות בקריסה?

מיקי לוי: תגידו למה.

משה גפני: אני לא מסכים לזה.

<ישי פרלמן: מבחינה הגיונית, מבחינת הרציונל של החוק אמור להיות פטור עד גובה מסוים, כשמעל ההטבה – כמו כולם.

מיקי לוי: לא הולכים לבנות שם בנייני פאר.

אביגדור יצחקי: מדובר על משק חקלאי בזמן מכירה.

אביגדור יצחקי: אם אדם נטוע באדמתו, יושב באדמתו, הוא לא משלם מס רכישה ושום דבר אחר.

אביגדור יצחקי: אם רוצים לקחת את המשק החקלאי של אדם, רוצים למכור אותו, אז יש עליו לפעמים בית, יש עליו לפעמים שני בתים.

אביגדור יצחקי: במכירה של בית שאתה מוכר באיזו שכונת מצוקה אתה משלם 6%, אין מה לעשות.

אביגדור יצחקי: אני לא רוצה להביא את מקרי הקיצון של בני ציון, של בצרה, למה הם צריכים לשלם 5% והאחרים משלמים 6%.

אביגדור יצחקי: כל עוד אדם יושב על אדמתו, בנחלתו, תחת גפנו ותאנתו הוא לא ישלם לירה.

אביגדור יצחקי: כשהוא רוצה למכור את הנחלה הזאת, כשהוא רוצה לעשות עליה פרצלציה - זה לא קשור לחקלאות.

מיקי לוי: השאלה אם מנתקים את זה משטחי עיבוד.

מיקי לוי: אני מסכים עם אביגדור שאם יש על הנחלה בית, ובדרך כלל על נחלה נותנים בנייה של עוד שני בתים לבנים ממשיכים שלכאורה מקבלים את הקרקע בחינם כי הם בנים ממשיכים, אז אין היגיון.

מיקי לוי: השאלה איך אני מסוגל להפריד את זה מקרקע לעיבוד חקלאי, מהלולים.

משה גפני: מיקי, לא רק שאתה לא מסוגל להפריד, יש פה בעיה יותר גדולה.

משה גפני: אנחנו מדברים על חקלאי.

משה גפני: אנחנו מודעים למצב שהחקלאים נמצאים בו.

משה גפני: הוא אומר: אני מתייאש, אני מוכר את זה, אני הולך לעיר.

משה גפני: אנחנו כאן מחליטים שגם אם הוא הולך, מעלים לו את מס הרכישה מ-5% ל-6%.

משה גפני: אנחנו אומרים לחקלאים: תדעו לכם, לא רק שאנחנו לא עוזרים לכם - - אגב, מונח בחוק ההסדרים חוק שלא מטיב איתם.

משה גפני: נניח רגע לעניין הזה, נתעלם מחוק ההסדרים.

משה גפני: אנחנו משדרים עכשיו בעיתוי לא נכון.

משה גפני: יכול להיות שיגיע הזמן שבאמת נצטרך ליישר קו, נצטרך להגיד שכולם אותו דבר.

משה גפני: כרגע אתה משדר, אתה אומר: תשמע, תשלם עוד אחוז אחד.

משה גפני: לחקלאי שהתייאש, שרוצה לעזוב, שרוצה לעבור למקום אחר אומרים לשלם יותר.

משה גפני: זה לא העיתוי.

אביגדור יצחקי: בשנה האחרונה אני מטיב איתם מאוד.

אביגדור יצחקי: נתתי להם את הנחלה השלישית במועצה הארצית.

אביגדור יצחקי: הם יכולים היום לבנות 3 בתים, למרות המחאות הכבדות של הצדק החלוקתי והקשת המזרחית.

משה גפני: אתה תהיה האיש הטוב ואנחנו האנשים הרעים?

אביגדור יצחקי: זה שרוצה למכור ולעבור לא משלם את המס הזה, מי שמשלם את המס זה הקונה.

אביגדור יצחקי: זה שקונה ממנו את הנחלה לא בא לייצר חקלאות, הוא בא לייצר איכות חיים.

משה גפני: המצב הוא שאנחנו אומרים לחקלאים: תדעו לכם, בסופו של דבר גם המחיר נקבע לפי זה.

משה גפני: ברגע שהרוכש צריך לשלם יותר כסף, הוא ממילא מקבל פחות כסף.

משה גפני: אנחנו מכירים את החיים.

משה גפני: זה לא העיתוי הנכון.

משה גפני: יכול להיות שצריך לעשות את זה.

משה גפני: העיתוי צריך להיות בזמן אחר.

משה גפני: אני מבקש להוריד את העניין הזה של משק חקלאי, תביאו את זה בעיתוי אחר.

<שלומית ארליך: בסעיף 5, במקום שהמילים "ב-16 באפריל, ב-16 ביולי וב-16 באוקטובר – יימחקו", צריך לבוא ב-16 בינואר.

<ישי פרלמן: בסדר.

<ישי פרלמן: 6.

<ישי פרלמן: בתקנה 20 לתקנות העיקריות, בסופה יבוא "לעניין זה, "קרוב" – כהגדרתו בסעיף 62(א) לחוק".

<ישי פרלמן: זה תיקון שנעשה לפני שנה וחצי, שנתיים.

<ישי פרלמן: במס שבח (עסקאות מתנה שפטורות) השתנתה ההגדרה של קרוב.

<ישי פרלמן: המשמעות הגדולה של זה היא לעניין מתנות לנכים.

<ישי פרלמן: אם זאת לא זכות במקרקעין שהתקבלה בירושה, היא לא פטורה ממס שבח.

<ישי פרלמן: גם פה אנחנו רוצים לשנות את ההגדרה של קרוב כך שזה יהיה מקביל להגדרה שנקבעה על ידי המחוקק.

משה גפני: אתם רוצים שזה יהיה כמו בחוק?

<ישי פרלמן: כן.

משה גפני: אני מסכים.

<יניב כהן: עשינו איזו שהיא בדיקה בעניין התקרה.

<יניב כהן: מחיר ממוצע של דירת 4 חדרים בארץ היא מיליון 600, מיליון 700.

<יניב כהן: מאחר ואנחנו מבינים שיכול להיות שכשקונים דירה צריך לעשות איזה שהן התאמות לצרכים של הנכה, אפשר להגיע לתקרה של כ-2 מיליון שקלים.

<נתי ביאליסטוק כהן: נשארת עם אותה נקודת איזון.

רחל עזריה: זה אומר שלא הפסדת הכל.

<נתי ביאליסטוק כהן: זה בעייתי להזיז נכה ממקום מגוריו למקום זול יותר.

רחל עזריה: לא אומרים זול יותר.

מיקי לוי: להיפך, רק לשפר דיור.

מיקי לוי: זה לא גלגל הפוך.

משה גפני: אנחנו לא נסכים ל-2 מיליון.

משה גפני: אנחנו מדברים על תקרה של 2 וחצי מיליון.

משה גפני: מ-0 עד מיליון 690 הוא יהיה פטור.

משה גפני: אם הוא קונה דירה ב-2 מיליון, הוא ישלם רק את ההפרש.

משה גפני: היום המצב הוא שאם נכה קונה דירה במיליון 900, הוא צריך לשלם חצי אחוז מהשקל הראשון.

משה גפני: אנחנו מסכימים שעד נקודת האיזון, עד נקודת הפטור - -

<שלומית ארליך: נקודת האיזון היום היא מיליון 900.

משה גפני: אם הוא קונה במיליון 900, הוא משלם מס מהשקל הראשון.

משה גפני: זה בטל.

משה גפני: מה שיהיה זה שמנקודת האיזון, שזה מיליון 900, הוא יהיה פטור מהשקל הראשון.

<יניב כהן: נקודת האיזון היא מיליון 850.

<יניב כהן: עד מיליון 600 זה 0, ממיליון 600 עד מיליון 900 זה 3.5%.

<יניב כהן: התקרה שאנחנו מבקשים היא תקרה לתקנה כולה, ללא קשר אם זו דירה יחידה או דירה נוספת.

מיקי לוי: לדירה נוספת אין סיבה.

<יניב כהן: כמו שאמרתי בהתחלה, ההקלה לנכה ניתנת לדירה יחידה או לדירה נוספת שהוא עובר לגור בה.

<יניב כהן: אז הוא משלם חצי אחוז.

<יניב כהן: בדירה נוספת אמרנו שזו הקלה מאוד משמעותית, כי במקום לשלם 8% הוא משלם חצי אחוז מהשקל הראשון.

<יניב כהן: ברגע שאנחנו מדברים על לתת לו את ההקלה של חצי אחוז על דירה נוספת, אין סיבה לא להגביל את זה בתקרה.

<יניב כהן: מה הבדל בין דירה יחידה לדירה נוספת?

<יניב כהן: גם פה צריך תקרה.

<יניב כהן: אנחנו מבקשים שהתקרה של 2.5 מיליון שקלים תחול ללא קשר אם זאת דירה יחידה או דירה נוספת.

משה גפני: מה המצב היום לגבי דירה נוספת שקונה נכה?

משה גפני: נניח שהוא קונה ב-2 מיליון.

<יניב כהן: הוא משלם חצי אחוז.

משה גפני: מה אתה מציע עכשיו?

<יניב כהן: אם זה 2 מיליון, יחול אותו דבר.

משה גפני: ואם הוא קונה ב-3 מיליון?

<יניב כהן: עד 2.5 הוא ישלם חצי אחוז, ומ-2.5 הוא ישלם 8%.

משה גפני: כמה הוא משלם היום?

<יניב כהן: הוא משלם חצי אחוז על כל הסכום.

<יניב כהן: כמו שאמרנו, אין תקרה.

מיקי לוי: הוא מדבר על דירה שנייה.

משה גפני: גם אם הוא קונה היום ב-3 מיליון, הוא משלם חצי אחוז, הוא לא משלם 8%.

משה גפני: אנחנו מדברים רק על הדירה הראשונה.

משה גפני: על זה מדברים בתקנות.

מיקי לוי: על השנייה תחמיר.

<נתי ביאליסטוק כהן: למה להחמיר?

<נתי ביאליסטוק כהן: אתה מדבר על נכים 90%.

<נתי ביאליסטוק כהן: מרבית ההכנסה שלהם היא מקצבת נכות של 2500 שקלים.

מיקי לוי: אז איך הוא קונה דירה שנייה ב-2.5 מיליון?

<נתי ביאליסטוק כהן: שפר עליו מזלו, הוא ירש דירה.

<נתי ביאליסטוק כהן: הוא עשה איזו שהיא עסקה, שיפר איזה משהו כדי לקבל איזו שהיא הכנסה נוספת.

מיקי לוי: על דירה שהוא קיבל בירושה יש לו פטור מלא.

רחל עזריה: מה עם דירה שלישית, עם דירה עשירית?

<שלומית ארליך: הוא מקבל רק פעמיים.

<נתי ביאליסטוק כהן: גם היום זה רק פעמיים.

משה גפני: אנחנו מדברים על דירה יחידה.

משה גפני: הם מכניסים עכשיו את הדירה השנייה.

משה גפני: אנחנו לא בדיון הזה.

משה גפני: אנחנו לא נמצאים שם.

משה גפני: בדירה הראשונה יש תקלה, לכן ביקשתי מהם לתקן.

משה גפני: הם מסכימים לעיקרון.

משה גפני: ביקשתי מהם שעד מיליון 690 יהיה פטור, וממיליון 690 עד 2.5 מיליון, מה שהם הסכימו, יהיה חצי אחוז.

רחל עזריה: האם ההטבה ניתנת כדי לוודא שלנכה תהיה דירה, או שזו מן הטבה כללית שנותנים לנכים?

רחל עזריה: אם המטרה היא שלנכה תהיה דירה, יש מקום לדיפרנציאציה בין הדירה הראשונה לדירה השנייה.

משה גפני: אנחנו לא מדברים על דירה שנייה.

משה גפני: אני אלך עכשיו להחמיר על דירה שנייה?

משה גפני: צריך לקיים דיון על זה.

משה גפני: אני מבקש את ההסכמה שלכם.

משה גפני: כל מה שדיברנו עליו עכשיו היה הגיוני, אני מבקש את ההסכמה שלכם.

משה גפני: אם בעקבות מה שנשנה עכשיו בתקנות יתברר שצריך לשנות בדירה השנייה של נכה, נקיים על זה דיון, זה לא עכשיו.

משה גפני: בלאו הכי נקיים דיון על מס רכישה.

<יניב כהן: את כל המנגנון שבנינו עכשיו אפשר לשלב באותו דיון על הנושא של הנכה.

משה גפני: אני מבקש להוסיף שהוא ישלם את החצי אחוז רק על הדלתא, זה כל מה שאני מבקש.

משה גפני: אם הוא קונה ב-3 מיליון או ב-2 מיליון 600, כבר אין לו את זה.

<נתי ביאליסטוק כהן: אני לא בטוח שהטבת איתו במצבים מסוימים, כי אחרי זה יש קפיצה משמעותית של 3% או 8%, תלוי איך אתה סופר את זה.

<יניב כהן: מעל 2.5 זה מתחבר למדרגות של 5,8 ו-10.

<נתי ביאליסטוק כהן: מי שמשפר דיור באזור המרכז יכול להינזק מזה.

אביגדור יצחקי: אם הוא קנה דירה ב-4 מיליון, על המיליון וחצי מ-2.5 עד 4 הוא משלם מס מלא.

משה גפני: זו לו הכוונה.

משה גפני: מה המצב היום בדירה הראשונה?

אביגדור יצחקי: חצי אחוז מהשקל הראשון.

משה גפני: גם אם זו דירה של 10 מיליון.

משה גפני: מה שאני מבקש, ותגידו לי אם אתם מסכימים לזה, הוא להשאיר את המצב כמות שהוא, רק עם תקרה של 2.5 מיליון.

אביגדור יצחקי: מה קורה מעל 2.5 מיליון?

משה גפני: חצי אחוז.

אביגדור יצחקי: למה אתה מגביל את זה ב-2.5 מיליון?

משה גפני: המצב היום הוא שעד מיליון 600 נכה פטור.

<נתי ביאליסטוק כהן: כל אחד פטור, לא רק נכה.

משה גפני: ממיליון 600 הנכה משלם חצי אחוז מהשקל הראשון.

משה גפני: עד מיליון 600 הנכה פטור, ממיליון 600 הוא משלם חצי אחוז מהשקל הראשון.

משה גפני: אמרתי להם שזה לא הגיוני.

משה גפני: אמרתי להם שאת החצי אחוז הוא ישלם ממיליון 600.

משה גפני: אמרו לי מרשות המיסים שהם מסכימים, רק הם מבקשים שתהיה תקרה.

משה גפני: הם אומרים שאם מישהו קונה דירה מאוד יקרה - יותר מ-2.5 מיליון לפי ההסכמה בינינו - הוא צריך לשלם את מה שהוא צריך לשלם מהתחלה.

אביגדור יצחקי: היום הוא משלם חצי אחוז עד אין סוף.

<יניב כהן: הכוונה הייתה שמעל 2.5 מיליון שקלים הוא מתחבר למדרגות המס הרגילות.

אביגדור יצחקי: זו הרעה לדירות יקרות.

משה גפני: אני מבקש שממיליון 600 עד תקרה של 2.5 מיליון הנכה ישלם חצי אחוז.

<ישי פרלמן: אנחנו צריכים לבדוק את הנתונים כדי לראות מה ההשלכות של זה .

משה גפני: איזה השלכות?

משה גפני: אני חושב שזה הגיוני.

<ישי פרלמן: אני חושב שזה הגיוני עם תקרה כוללת.

משה גפני: כרגע הוא משלם חצי אחוז גם על דירה של 10 מיליון, רק שהוא משלם מהשקל הראשון.

<ישי פרלמן: הרציונל של התקנות אומר שלנכים יש עלות נוספת של התאמת הדירה לנכות שלהם, לכן הם צריכים הקלה במס רכישה.

<ישי פרלמן: ברגע שאנחנו הולכים לחבר את זה לדירה יחידה, אנחנו מכניסים עוד רציונל.

<שלומית ארליך: זה לא נכון להציג את זה בצורה כזאת, כי היום כלל האוכלוסייה פטורה עד מיליון 600.

<שלומית ארליך: אתה נותן הטבה בשיעור של חצי אחוז.

<שלומית ארליך: מה שאומרים פה זה לתת לאוכלוסיית הנכים ליהנות מההטבה ביחס לשאר האוכלוסייה עם ה-0.5% מתקרת הפטור.

משה גפני: אדם רגיל שקונה דירה ראשונה פטור ממס רכישה עד מיליון 600.

משה גפני: ממיליון 600 הוא משלם את מה שאישרנו בשעתו.

משה גפני: אם הוא נכה, הוא משלם חצי אחוז.

<יניב כהן: היום הוא משלם מהשקל הראשון.

משה גפני: אם נכה קונה דירה ב-2 מיליון שקל, כמה הוא חייב?

<יניב כהן: חצי אחוז מהשקל הראשון.

משה גפני: אף על פי שעד מיליון 600 הוא היה פטור.

משה גפני: אני מבקש שהוא לא ישלם מהשקל הראשון, שהוא יהיה פטור עד מיליון 600, וממיליון 600 עד תקרה של 2.5 מיליון הוא ישלם חצי אחוז.

משה גפני: מ-2.5 מיליון הוא חוזר למסלול הרגיל של חצי אחוז מהשקל הראשון.

משה גפני: יש לזה משמעות עצומה, כי נכה שקונה היום דירה של 2 מיליון שקל צריך לשלם חצי אחוז מהשקל הראשון.

משה גפני: אני מבקש רק על הדלתא שבין מיליון 600 עד 2.5 מיליון.

אביגדור יצחקי: כל ההטבה שאתה מדבר עליה היא 8000 שקל לבן אדם.

משה גפני: יש בזה יושר.

משה גפני: אנחנו מכניסים את זה בתקנות.

<ישי פרלמן: 6.

<ישי פרלמן: בתקנה 20 לתקנות העיקריות, בסופה יבוא "לעניין זה, "קרוב" – כהגדרתו בסעיף 62(א) לחוק".

משה גפני: אתם מצמצמים את ההגדרה של קרוב.

משה גפני: מי נחשב לקרוב?

<שלומית ארליך: מה שמנוסח היום אומר שקרוב יהיה בן זוג, לרבות מי שהיה בן זוג במשך 6 חודשים שקדמו למכירת זכות במקרקעין, הורה, צאצא, בן זוג של צאצא, אח ואחות.

<שלומית ארליך: התקנות היום מדברות על זה שבמכירה של זכות במקרקעין ללא תמורה מיחיד לקרוב, מס הרכישה יהיה שליש ממס הרכישה הרגיל.

<שלומית ארליך: מה שרשות המסים מבקשת לעשות עכשיו זה לקחת את ההגדרה של קרוב מחוק מיסוי מקרקעין.

<שלומית ארליך: בחוק מיסוי מקרקעין ההגדרה אומרת: "בן זוג, הורה, הורי הורה, צאצא, צאצאי בני זוג ובני זוגם של כל אחד מאלה, וכן אח או אחות לגבי זכות שקיבלו מהורה או מהורי הורה בלא תמורה או בירושה".

משה גפני: מה ההבדל?

<שלומית ארליך: ביחס לאח ואחות יש פה צמצום כך שזה יהיה רק לגבי זכות שקיבלו מההורה או מהורי הורה בלא תמורה או בירושה.

משה גפני: במה ההגדרה היום רחבה יותר?

<שלומית ארליך: אח ואחות מקבלים היום ללא סייגים.

<שלומית ארליך: בן זוג זה אותו דבר.

<שלומית ארליך: אין את ההתייחסות לגבי מי שהיה בן זוג במשך 6 חודשים שקדמו למכירת זכות במקרקעין.

<שלומית ארליך: לגבי הורים זה אותו דבר.

אביגדור יצחקי: השינוי הוא רק לגבי אח ואחות.

<פנחס מיכאלי: הגדרת קרוב בחוק רחבה יותר.

<פנחס מיכאלי: נכון להחיל את כל הגדרת החוק בתקנות.

<פנחס מיכאלי: לעניין אח ואחות, אני חושב שצריך להחזיר את המצב כי הצמצום לא נכון.

משה גפני: אני מסכים לצמצם את הקרובים, בתנאי שזה יהיה כמו בחוק.

משה גפני: בחוק יש פטור.

<שלומית ארליך: או שנישאר עם ההגדרה של קרוב כפי שקיימת היום, או - -

<יניב כהן: תמיד ההקלה הייתה מתאימה.

משה גפני: מה פתאום הבאתם את זה עכשיו?

<יניב כהן: זה איזה שהוא תיקון שנשכח בתיקון 76.

משה גפני: רבותיי, אין מקומו כאן.

משה גפני: כשדנים על קרובים ועל כל מה שנלווה לעניין הזה, צריך לקיים דיון נפרד.

משה גפני: אם אתם באים בטענה, שאת זה אני מקבל, שעל הדרך אתם רוצים לצמצם את העניין של קרובים, אני לא מתווכח על זה.

משה גפני: אם אתם אומרים "כמו החוק", אז כמו החוק.

משה גפני: בחוק כתוב שאם בעל נותן לבת זוגו, אבא נותן לבן או ההיפך, אז הוא פטור ממס שבח.

משה גפני: גם פה הוא צריך להיות פטור.

משה גפני: זה צריך להיות כמו בחוק.

<מיכל סופר: במס שבח היה פטור בהעברה בין אחים, ובמס רכישה היה שליש בהעברה בין אחים.

<מיכל סופר: בתיקון 76, שדנו בו סביב השולחן הזה, צמצמו את הפטור ממס שבח לאחים כך שהם נכנסים לתחולה של הפטור לפי 62 רק אם מדובר בנכס שמקורו בירושה או במתנה מהורה.

<מיכל סופר: כל מה שאנחנו רוצים לעשות עכשיו הוא להשוות את המצב גם בתקנות כך שאותם אחים שהעבירו דירה שהתקבלה בירושה או במתנה יקבלו את ההקלה של שליש במס רכישה.

משה גפני: במס שבח הם מקבלים פטור.

<מיכל סופר: במס שבח הם מקבלים פטור מלא.

משה גפני: אם שני אחים מעבירים אחד לשני, הם פטורים ממס שבח.

משה גפני: אם אתם רוצים לצמצם את העניין, תצמצמו את העניין כמו בחוק.

משה גפני: הם לא ייקראו קרובים לגבי העניין הזה, אבל הם יהיו פטורים ממס שבח.

<מיכל סופר: זה לשנות סדרי בראשית.

<מיכל סופר: בתיקון 76 לא שינינו סדרי בראשית.

משה גפני: אם אתם רוצים לצמצם את מספר הקרובים, צריך לקיים על זה דיון.

משה גפני: אם אתם רוצים להכניס את זה בתקנות, אז רק מה שמופיע בחוק.

<מיכל סופר: אם צמצמנו אותם כבר במס שבח, למה לא במס רכישה?

משה גפני: אנחנו מורידים אותם עכשיו בתור קרובים, הם לא ישלמו שליש, הם ישלמו מלא.

<נתי ביאליסטוק כהן: אולי זה רציונל אחר כשמדברים על מס רכישה.

<יניב כהן: תמיד הפטור המקביל הוא שליש במס רכישה.

<יניב כהן: אף פעם לא הייתה עם זה איזו שהיא בעיה.

<יניב כהן: מה שאתה מבקש זה לתת לאחים שעומדים בהגדרה פטור ולהורה שמעביר לילד שליש?

משה גפני: נדבר על זה בהמשך.

<מיכל סופר: אני חושבת שצריך להשאיר את המצב כמו שהוא, לא להפוך סדרי בראשית.

<מיכל סופר: בהעברות בין קרובים יש פטור ממס שבח ושליש ממס רכישה.

משה גפני: אני לא אמרתי שלא, אני רק אמרתי שאני רוצה לקיים דיון על העניין הזה.

משה גפני: אם אתם רוצים שזה יהיה כמו בחוק, אני מאשר את זה ככה.

<מיכל סופר: המצב היום הוא שיש פטור מלא ממס שבח ושליש מס רכישה.

משה גפני: אם תחליטו שלא, נשאיר את זה לפעם אחרת.

משה גפני: בלאו הכי יתקיימו פה דיונים על כל הנושא הזה.

<ישי פרלמן: 7.

<ישי פרלמן: תקנה 20א לתקנות העיקריות – בטלה.

<ישי פרלמן: מדובר על תקנה שמדברת על העברה בן בני זוג ידועים בציבור.

<שלומית ארליך: סעיף 62ב לחוק בוטל, הוא לא קיים יותר, לכן אין לזה משמעות.

<ישי פרלמן: 8.

<ישי פרלמן: תחילתן של תקנות אלה יום למחרת יום פרסומם, והם יחולו על מכירת זכות במקרקעין מיום התחילה או לאחריו.

משה גפני: אנחנו מצביעים על תקנות מיסוי מקרקעין.

משה גפני: לגבי הנושא של דירה להשכיר, אנחנו מקבלים את זה בברכה, אנחנו רוצים לאשר את זה, אנחנו רוצים להוריד את העניין לחצי אחוז.

משה גפני: לגבי הנושא של הוספת העיוור, אני מברך את רשות המסים, זה באמת דבר נכון שהיה צריך לעשות אותו.

משה גפני: אנחנו רק מוסיפים את העניין שנכה, שזה גם עיוור, יהיה פטור עד מיליון 600, וממיליון 600 עד 2.5 מיליון הוא יהיה חייב בחצי אחוז.

משה גפני: אם הוא קונה מעל 2.5 מיליון, הוא יחזור לשלם חצי אחוז מהשקל הראשון.

משה גפני: את העניין של משק חקלאי וקרוב אנחנו מוציאים, נקיים על זה דיון נפרד.

<שלומית ארליך: תקנות 4 ו-6 ירדו מהנוסח.

משה גפני: כל האחרים נמצאים.

משה גפני: מי בעד תקנות מיסוי מקרקעין (שבח ורכישה) (מס רכישה) (תיקון), התשע"ו-2016, מי נגד, מי נמנע, ירים את ידו?

משה גפני: בעד – פה אחד

משה גפני: נמנעים – אין

משה גפני: אני מברך אתכם בשנה טובה ומבורכת כי הבאתם תקנות טובות.

משה גפני: התקנות אושרו פה אחד, תודה רבה.